વર્ષ 2016માં કોટ વિસ્તારમાં બિલ્ડર હનીફ શેખ ઉર્ફ હનીફ દાઢીની ગોળી મારી હત્યા કરવાના કેસમાં ક્રાઇમ બ્રાન્ચ આરોપીઓને શોધવામાં નિષ્ફળ નિવળી છે. છેવટે ક્રાઇમ બ્રાન્ચે આ મામલે આરોપી ન મળી આવતો હોવાની (અ પડત) સમરી મેટ્રોપોલિટન કોર્ટમાં રજૂ કરી છે. હવે આ કેસ બંધ કરી દેવામાં આવ્યો છે અને તેની જાણ ફરિયાદીને પણ ક્રાઇમ બ્રાન્ચે કરી છે. ઉલ્લેખનીય છે કે, બ્લાસ્ટ કેસના આતંકીઓ, સુરત બાળકી હત્યા કેસ અને રાજકોટના વકીલ કિરીટ જોષી હત્યા કેસમાં ક્રાઇમ બ્રાન્ચે આરોપીઓને ગણતરીના દિવસોમાં જ ઝડપી પાડ્યા હતા. જો કે, હનીફ શેખ હત્યા કેસમાં આરોપી હજુ સુધી ન મળતા ક્રાઇમ બ્રાન્ચની તપાસ પર પણ અનેક સવાલ ખડા થયા છે.